Hiihdon Suomen-mestaruuskilpailut 1910

Suomen hiihtomestaruudesta kilpailtiin Viipurissa 27. helmikuuta 1910. Vain miehet kilpailivat ja heillä oli ohjelmassa 30 kilometrin kilpailu. Kilpailut kuuluivat osana Viipurin kansainvälisiin talvikisoihin, jotka käytiin 23. – 28. helmikuuta. Suomen mestaruudesta hiihdettiin toisen kerran ja mestaruuden vei Virolahden Sampoa edustanut Edvard Niska, Haapaveden Matti Koskenkorvan – puolustavan mestarin – saadessa tyytyä toiseen sijaan. Kilpailut järjesti Liitto Suomen hiihtourheilun edistämiseksi. SVUL ei järjestänyt omia mestaruuskilpailujaan vuonna 1910.

 Miehet 30 km 

 Sija Kilpailija Aika  1 Edvard Niska  2.37.16  2 Matti Koskenkorva  2.41.22 3 Konsta Vesa  2.43.05 4 A. Tasa  2.45.15 5 Juho Linko  2.46.26 6 W. Järvinen  2.51.10

 Lähteet 
 1.3.1910 Suomen Urheilulehti no 4–5

Luokka:Hiihdon Suomen-mestaruuskilpailut
Luokka:Vuoden 1910 urheilu
Luokka:Viipurin urheilu